**NEMIR SVEMIRA i ČOVIK S MORA - UMJETNIČKA VEČER**

Autor: [Dragutin Detić](http://www.gimnazija-klasicna-salezijanska-ri.skole.hr/blue2/?userid=35), 28. 3. 2014.

Umjetnička večer, koja je održana u SKG-u u četvrtak, 27.2.2014.g., bila je obilježena predstavljanjem pjesničke zbirke "Nemir svemira" don Ivana Marijanovića i retrospektivnom izložbom slika don Šime Zubovića. O zbirci pjesama govorila je s. Veronika Popić, ali i sam autor koji je istaknuo da mu je cilj večeri bio da i u prisutnima potakne pjesnike koji još negdje spavaju u nama. Don Šime Zubović je govorio o svom 40-godišnjem životu sa svojim slikama, ali i o onoj snažnoj želji čovika s mora da probudi svojim slikama u nama dobro i lijepo. Večer su osmislile profesorice hrvatskoga jezika: Mirjana Baždarić i Sunčana Martinčević. Pjesme su recitirali učenici i učenice naše škole, a sve je pratio školski zbor koji je svojim pjevanjem oduševio publiku. Čestitku i zahvalu svima izrazio je u ime ravnatelja i svih djelatnika škole don Dragutin Detić. Svi su imali prilike razgledati don Šimine slike, a zapjevalo se i na klapski, onako kako to ljudi s mora znaju. Kako je bilo - pogledajte na fotografijama.